Ḿfág yā étɔbɔgɔ, wayi dzɔ́ kom ai mim̀bâga mí ndɔ́mbɔ́ áwôm, mí viege á tsoog. Wayi bɔ̌ bivəgələ̌ bəkerúbim m̀bɔán ákə́ŋ. 2Ǹtíé ḿbâga ósə̄ wâyi bɔ̌ moŋolo wɔ́ məwóm mə́bɛ̄ ai mwom, ndam moŋolo ényi. Mim̀bâga mísə̄ myâyi bɔ ńtīē ḿbɔ̄g m̀bɔ́g. 3Mim̀bâga mítán myâyi vəŋan ḿbɔ̄g á mgbág ényɔ́ ḿbɔ̄g dzam də́dā fə ai émí mítán mīvɔ́g. 4Wayi bɔ̌ mə̄lɔ́ŋ mə́ tɔ̄á nyɔ́l bulúm á ńkom ḿbâgǎ yā yób á ńtumba ḿbâga ósú, dzam də́dā tē fə ńdɔ wâyi bɔ̌ mə̄lɔ́ŋ nālá á ńkɔŋ ḿbâgǎ yā ńtumbǎ bɛ̄ɛ̄ yā yób. 5Wayi bɔ̌ məlɔ́g mə̄wóm mə́tán á ḿbâga m̀bɔ́g məlɔ́ŋ fə məwóm mə́tán á ńkɔŋ ḿbâgǎ yā ńtūmbá bɛ̄ɛ, məlɔ́ŋ mǎyi vəgan émá mə́ bəbəgə émá mə̄vɔ́g. 6Wayǐ fə bɔ̌ kɔb mvɔ́d mə̄wóm mə́tán, o mǎn mbâdǎn miḿbâga émí ai émí mīvɔ́g ai kɔb ású yə̄ nâ é tɔ̄bɔ́ ésə̄ dzóm dzídzīá. 7Wayǐ fə bɔ̌ míḿbâga bíyé mí tɔ̄á ai mim̀vɔ̌d mí kábad ású yə̄ nâ ó kom ténde a búdigi etɔbɔgɔ á yób, wayi nyé bɔ̌ tâŋ mim̀bâga awôm ai m̀bɔ́g 8ǹtíé ḿbâga ósə̄ wâyi bɔ̌ moŋolo mə́ wɔ́ mə̄wóm mə́lɛ́ á ndam, m̀bâga ósə̄ wâyi bɔ̌ moŋolo mə́ wɔ́ ényi, mim̀bâga mísə awôm ai m̀bɔ́g myâyi bɔ̌ dzam də́dā 9wayi bâdǎn mīḿbâga mítán m̀fág ḿbɔ̄g émí mísaman mívɔ̄g ḿfág ḿbɔ̄g. Ḿbâgǎ saməna ńgɔ̄ wǎyi bâdan ai m̀bɛ́ téndē ḿfág yǎ yób. 10Wayi bɔ̌ mə̄lɔ́ŋ mə̄wóm mə́tán á ńkɔŋ ḿbâgǎ yā ńtumbá yā yób, ai məlɔ́ŋ fə məwóm mə́tán á ńkɔŋ ḿbâgǎ yā ńtūmbá bɛ̄ɛ̄ yā yób. 11Wayǐ fə bɔ̌ kɔb mvɔ́d mə̄wóm mə́tán, o mǎn fudǐ kɔb á mə̄lɔ́ŋ étēde, o mǎn bāg téndē ásə̄ nə́ á bɔ̄ dzóm dzídzīā. 12Ńdɔ̄ ḿból mīḿbâga myáyi bug, étun ḿbâga é və́ bug yâyi kələbə á mvús